proxectonos/corpus_dominio_legal_administrativo_tmp huggingface dataset:
03/01/2011 | Administración LocalMunicipal
Outes
Anuncio de exposición pública conta xeral 2009

Formada a Conta Xeral do Concello de Outes correspondente ao exercicio orzamentario 2009 cos estados e contas a que se refire o artigo 209 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, e as Regras 97, 98 e 101 da Instrucción de Contabilidade para a Administración Local aprobada por Orde EHA/4041/2004, de 23 de novembro, e informada pola Comisión Especial de Contas en sesión de 21 de decembro de 2010, exponse ao público, xunto cos documentos que a xustifican, na Intervención do Concello, por período de quince días hábiles, contados a partir do seguinte ao da inserción do presente edicto no Boletín Oficial da Provincia. Durante dito prazo e oito días máis os interesados lexítimos poderán examinala e formular por escirto as alegacións que estimen pertinentes de conformidade co disposto no artigo 212 do Real Decreto Lexislativo 2/2004, de 5 de marzo. Outes, 22 de decembro de 2010 0 Alcalde Asdo: Carlos E. Ama Dauzon Longhurst
03/01/2011 | Administración LocalMunicipal
Mañón
Corrección de erros

No anuncio publicado no BOP nº 244, o día 24 de decembro, relativo ó nomeamento de funcionaria de carreira, onde dí “pola orde de puntuación Obeida” debe dicir “pola orde de puntuación obtida”. Mañón, 27 de decembro de 2010. O ALCALDE Alfonso Balseiro Gómez
03/01/2011 | Administración LocalMunicipal
Santiago de Compostela
Urbanismo
Anuncio de información pública do inicio do expediente de declaración de zonas saturadas

A Alcaldía-Presidencia, mediante decreto de data 28 de decembro de 2010, adoptou a seguinte resolución: PRIMEIRO.- Iniciar o expediente de declaración de zonas saturadas, propoñendo que dita declaración se estenda aos sectores da cidade comprendidos polas seguintes rúas: Rúa da Raíña, Rúa da Conga, Rúa do Bispo Xelmírez, Rúa de San Paio de Antealtares, Rúa de San Bieito, Vía Sacra, Rúa da Algalia de Abaixo, Rúa de Entremuros, Rúa da Troia, Rúa Travesa, Rúa Nova de Abaixo, Rúa de Santiago de Estero, Rúa de Alfredo Brañas, Rúa de Ramón Cabanillas, Rúa de Santiago de Chile e Rúa da República Arxentina. A delimitación física da zona obxecto da declaración de zonas saturadas será a que figura no plano que se achega ao expediente. A declaración afectará ás seguintes actividades: - Todas as definidas no artigo 42 da Ordenanza municipal xeral reguladora da emisión e recepción de ruídos, vibracións e condicións dos locais, segundo a súa modificación aprobada polo Pleno da Corporación o 1 de outubro de 2010, publicada no Boletín Oficial da Provincia do 23 de novembro de 2010; agás, do grupo I, os restaurantes. - As chamadas “tendas de conveniencia” ou “tendas vintecatro horas”. A declaración de zona saturada terá os seguintes efectos: - Quedará suspendido o outorgamento de novas licenzas de apertura ou ampliación das actividades incluídas no apartado anterior, con efectos dende a publicación no Boletín Oficial da Provincia do Decreto que resolva a declaración das zonas saturadas. - Non se concederán os cambios de titularidade das licenzas existentes cando o outorgamento supoña a execución de obras que incrementen o aforo do local. - Quedará prohibida a permanencia das terrazas autorizadas en espazo público e situadas en espazos suxeitos a declaración de zona saturada, por riba da 01:30 horas en horario de verán e das 00:00 horas no resto do ano. A declaración revisarase cada catro anos. SEGUNDO.- Abrir un período de información pública por prazo de vinte días, mediante a publicación no Boletín Oficial da Provincia do presente acordo. O expediente estará a disposición dos interesados nas dependencias de Urbanismo, Servizo de Licenzas e Disciplina Urbanística, no segundo andar do Pazo de Raxoi, en horario de 09:00 a 14:00 horas. Santiago de Compostela, 30 de decembro de 2010 O alcalde Asdo.: Xosé A. Sánchez Bugallo
03/01/2011 | Administración LocalConsorcios
Consorcio de Santiago
Resolución do Consorcio de Santiago polo que se anuncia a contratación por procedemento aberto do subministro de instrumentos musicais para a Real Filharmonía de Galicia

1.- Entidad adxudicadora: Datos xerais e datos para a obtención da información: a) Organismo: Consorcio da cidade de Santiago b) Número de expediente: 2010/0143 c) Dependencia: Departamento de Contratación. d) Domicilio: Rúa do Vilar, 59 e) Localidad e Código Postal: 15705 – Santiago de Compostela. f) Teléfeno: 981574700 g) Fax: 981574750 h) correo electrónico: contratación@consorcio-santiago. org i) Dirección de Internet do perfil de contratante: www.consorcio-santiago.org 2.- Obxecto do contrato: a) Tipo: SUBMINISTRO b) Descrición: SUBMINISTRO POR LOTES DE INSTRUMENTOS MUSICAIS PARA A REAL FILHARMONÍA DE GALICIA. - LOTE 1.- piano gran cola de concierto tipo Steinway & Sons ou equivalente - LOTE 2.- xogo de 5 timbais sinfónicos tipo Dörfler ou equivalente. c) CPV (Referencia de Nomenclatura): 3731000-4. d) Medio de publicación do anuncio de licitación: BOP 3.- Tramitación e procedemento a) Tramitación: ordinaria. b) Procedemento: aberto.4.- Orzamento base de licitación: LOTE 1.- 123.000,00€ IVE incluído. LOTE 2.- 43.000,00E IVE incluído.5.- Garantías esixidas: Definitiva (%) 5.6.- Requisitos específicos do contratista: os que figuran no prego de cláusulas administrativas.7.- Presentación de ofertas: a) Data límite de presentación: 15 días naturais a contar desde o día seguinte da publicación deste anuncio no BOP. b) Lugar de presentación: 1) Dependencia: Rexistro Xeral do Consorcio de Santiago.2) Domicilio: Rúa do Vilar, 59.3) Localidade e código postal: Santiago de Compostela, 15705.8.- Apertura dos sobres b e c: a) Dirección: Rúa do Vilar, 59. b) Localidade e código postal: Santiago de Compostela, 15705. c) Data e hora: comunicarase aos licitadores.9.- Gastos de publicidade. A cargo do adxudicatario. Santiago de Compostela, 23 de decembro de 2010.- O Xerente, Xosé Manuel Villanueva Prieto.
03/01/2011 | Administración LocalMunicipal
Narón
Secretaría
Listaxe definitivo de admitidos para a provisión dunha praza de Administrativo de delineación corresponde á oferta pública de emprego do concello de Narón

Unha vez finalizado o prazo de presentación de alegacións a lista provisoria de admitidos e excluidos para tomar parte no proceso selectivo, para a provisión en propiedade de 1 praza de persoal funcionario do concello, Administrativo delineacion, esta Alcaldía en virtude das facultades conferidas pola lexislación vixente: PRIMEIRO.- Aproba-la seguinte lista definitiva de aspirantes admitidos/as e excluídos/as para a provisión de 1 praza de Administrativo de delineación Admitido/as: Excluidos: Niguén A inclusión dos/as aspirantes na lista de admitidos non supón, en ningún caso, o recoñecemento por parte desta Administración municipal de que estes/as reúnen os requisitos esixidos para ser nomeados/as funcionarios/as de carreira, requisitos que deberán acreditarse con posterioridade. SEGUNDO.- Proceder á designación nominal dos membros, titulares e suplentes do tribunal que xulgará a praza de Administrativo de delineacion que serán os seguintes: TERCEIRO.- O Tribunal constituirase o día 25 de xaneiro de 2011, ás 9,30 horas, no terceiro andar da Casa do Concello de Narón. CUARTO- O aspirante deberá presentarse o día 25 de xaneiro de 2011, ás 10,00 horas no segundo andar da casa do Concello, para a celebración do primeiro exercizo. QUINTO- Non se permitirá nos recintos onde se celebren os exercizos o acceso e tenencia de teléfonos móviles, axendas electrónicas ou calquera outro material ou instrumento do que poida valerse o/a aspirante ás probas na realización dos exercizos. SEXTO.- Os sucesivos anuncios relacionados con esta convocatoria serán publicados exclusivamente no taboleiro de edictos do Concello e na páxina Web, naron. es. Narón, 22 de decembro de 2010 O ALCALDE-PRESIDENTE Ante min. (Dou fe da identidade do asinante) A SECRETARIA ACCTAL. Asdo. JOSÉ M. BLANCO SUÁREZ Asdo. PILAR SUANZES HYDE
03/01/2011 | Administración LocalMunicipal
Ferrol
Tesourería
Publicación caledario do contribuínte 2011

O Sr. Presidente do Instituto Municipal de Facenda do Concello de Ferrol, a proposta do Vicepresidente do mesmo, dictou con data 23 de decembro de 2010 resolución en relación coa aprobación do CALENDARIO DO CONTRIBUINTE PARA O EXERCICIO 2011 e que cumplirá, asemesmo, coa función de publicación do anuncio de cobranza a que se refire o artigo 24 do Regulamento Xeral de Recadación, aprobado por R. D. 939/2005 do 29 de xullo, en relación cos distintos prazos de cobranza que en período voluntario se van a outorgar ós contribuíntes para o pagamento dos tributos, prezos públicos e ingresos patrimoniais cuio cobro se esixa mediante padrón de forma periódica ó longo do vindeiro exercicio 2010 polo Excmo. Concello de Ferrol. Os ingresos a recadar son os pagamentos periódicos, correspondentes ó exercicio 2011 polos seguintes recursos: Para o cobramento dos citados tributos o Concello remitirá ó enderezo dos contribuíntes un díptico co obxecto de que o seu importe sexa ingresado, no prazo voluntario indicado no cadro anterior, nas contas restrinxidas do Concello a través de calquera oficina das seguintes entidades colaboradoras, que admitirán ditos ingresos todos os días laborables para as mesmas durante as horas de caixa: Caixa de aforros de Galicia, Vigo, Ourense e Pontevedra, Banco Pastor, Banco Bilbao Vizcaya Argentaria (B. B. V. A.), Banco Santander, S. A., Banco Español de Crédito, S. A. (BANESTO), Banco Caixa Geral, Banco Popular, Caja Madrid, La Caixa, Banco Gallego. Os contribuíntes que teñan domiciliado o pagamento nunha entidade financeira, os recibos seranlles cargados na conta por eles indicada os días sinalados no cadro anterior. As persoas que non reciban ou extravíen os dípticos mencionados poderán solicitar un duplicado nas OFICINAS DO IMFACOFE, sita na Casa do Concello, antes do remate do prazo indicado dado que a súa non recepción non exonera da obriga de pagamento nen impide a utilización da vía de constrinximento. Asemesmo poderán solicitar canta información precisen en horario de LUNS A VENRES, de 8:30 a 14:30 horas. Advírteselle que transcorrido o prazo de ingreso, as débedas serán esixidas polo procedemento de constrinximento, logo de devenga-lo recargo de prema, xuros de mora e, no seu caso, as custas que se produzan. O presente CALENDARIO DO CONTRIBUINTE PARA O EXERCICIO 2011 é susceptible de impugnación na vía contencioso-administrativa por quenes sexan titulares de dereitos ou intereses lexítimos, sen que a interposición do recurso interrumpa a súa aplicación. Resérvase a esta Presidencia a facultade de modificar o presente calendario cando motivos de índole técnica, debidamente xustificados, impidan a xestión dos recursos económicos indicados nas datas sinaladas, informando de tal circunstancia ós ciudadans coa suficiente antelación. Ferrol, 23 de decembro de 2010. O Presidente, Asdo.: Vicente Luis Irisarri Castro
03/01/2011 | Administración LocalMunicipal
Boqueixón
Aprobación definitiva da modificación da Ordenanza reguladora da taxa pola utilización das instalacións deportivas por peregrinos

Non presentándose ningunha reclamación contra a modificación da “Ordenanza fiscal reguladora da taxa pola utilización de instalacións deportivas municipais por peregrinos”, e acordada dita modificación no Pleno que tivo lugar o día 10 de novembro de 2010 queda definitivamente aprobada polo que procede a súa publicación íntegra: De conformidade co previsto no artigo 20.3 do Real Decreto Legislativo 2/2004, de 5 de marzo polo que se aproba o texto refundido da lei reguladora de facendas locais, este concello establece a taxa pola utilización privativa ou aproveitamento especial por pesoas físicas ou xurídicas dos locais e instalacións municipais para pasar a noite. Os locais a utilizar serán as instalacións deportivas. As prazas ocuparanse ao chegar os peregrinos que previamente o solicitasen. No caso de quedar espazo suficiente poderá ser ocupado polos peregrinos que se presenten ainda que non efectuasen solicitude previa. Normas de comportamento: a.- A estancia na instalación deportiva será dunha sola noite, salvo causa xustificativa de permanencia por máis tempo. b.- A porta do recinta será pechada ás 22:00 horas. c.- A saída será ás 8:00 horas da mañán. Constitúe o feito impoñible a utilización das instalacións deportivas municipais existentes no municipio para pasar a noite co cumprimento das normas de comportamento descritas. Son suxeitos pasivos da taxa en concepto de contribuintes as persoas físicas ou xurídicas e entidades ás que se refire o artigo 35.4 da Lei Xeral Tributaria que soliciten ou que no seu interese redunden as prestacions a que se refire a presente ordenanza. Responden solidariamente das obrigas tributarias do suxeito pasivo as persoas físicas e xurídicas a que se refiren os artigos 42 e 43 da Lei Xeral Tributaria. A cota tributaria será a resultante de aplicar a seguinte tarifa: * Pola utilización dos pavillóns municipais para pasar a noite: 3 euros por noite e persoa. O aboamento da taxa realizarase no momento da entrada no local ao que se refire a presente ordenanza, que será a partir das vinte horas. O pago da taxa acreditarase mediante a entrega do correspondente xustificante, do cal se aportará unha copia para a tesourería municipal. Así mesmo poderá ser aboada na conta do concello previa presentación da solicitude na cal se indicará o número total de persoas e unha vez sexa comunicada a correspondente autorización. A Alcaldía determinará as tempadas anuais nas que se poderá facer uso das instalacións citadas. Para o tocante ás infraccións e sancións rexerá o disposto nos artigos 181 e seguintes da lei xeral tributaria. En Boqueixón a 27 de decembro de 2010. O alcalde Adolfo Gacio Vázquez.
03/01/2011 | Administración LocalMunicipal
Fene
Servizos Económicos e Tributarios
Notificación de sancións de tráfico

En relación coas denuncias formuladas polos axentes da autoridade sobre os feitos da circulación nas vías urbanas deste termo municipal, concluída a instrucción destos expedientes e non presentándose alegacións ou que foron desestimadas pola Alcaldía-Presidencia, dictouse resolución sancionadora respeto a cada un dos denunciados incluídos na relación que segue. Intentada no seu día notificación das mesmas por correo certificado no enderezo que consta nos expedientes incoados, sen que se poidese practicar ós interesados, polas circunstancias que constan nos certificados; conforme o disposto no artigo 59.4 da Lei 30/92, do 26 de novembro, reguladora do réxime xurídico e do procedemento administrativo común, modificado pola Lei 4/99, do 13 de xaneiro, procede, para garantir o trámite de notificación, a publicación no BOP e no taboleiro de edictos do Concello, da presente resolución. En consecuencia, resolvo: 1.- Notificar a cada un dos interesados que se relacionan que, con este trámite, quedan sancionados, impoñéndolles a cada un dos denunciados, que se relacionan, como responsables da infración cometida, na aplicación da lexislación vixente, unha multa na cuantía que se reflexa na relación.2.- O importe deberá facerse efectivo no prazo de quince días seguintes á data da firmeza; vencido dito prazo, o cobro levarase a cabo por vía de apremio.3.- Contra esta resolución, que é firme na vía administrativa, salvo que se interpoña o potestativo recurso de reposición, poderá interpor recurso contencioso-administrativo ante o Xulgado do Contencioso-Administrativo, no prazo de dous meses, a contar do seguinte á publicación desta resolución. Caso de interposición de recurso de reposición, deberá presenta-lo ante o mesmo órgano que dictou a presente resolución no prazo dun mes a contar dende o seguinte á publicación desta resolución. Cumprido este trámite, o prazo para interpor recurso contencioso-administrativo ante o Xulgado do Contencioso-Administrativo de Ferrol será de dous meses, a contar dende o seguinte ó da notificación da resolución que poña fin á vía administrativa se recae resolución expresa do recurso de reposición; caso contrario, estarase ó disposto nos artigos 8 e 46 da Lei 29/98, do 13 de xullo, reguladora da xurisdición contencioso-administrativa, e artigo 107 da Lei 30/92, do 26 de novembro, modificado por Lei 4/99 do 13 de xaneiro de 1999; poderá interpor calquer outro recurso que estime pertinente. O que se fai público para xeral coñecemento. Fene, 29 de novembro de 2010 O alcalde accidental Asdo.: José Antonio López Rodriguez
03/01/2011 | Administración LocalMunicipal
Cee
Baixa de oficio padrón de habitantes

Por esta alcaldía ditouse, con data 9 de novembro de 2010, resolución pola que se ordena, de acordo co disposto no art.72 do Regulamento de Poboación e Demarcación Territorial das EE. LL., incoar expediente nº 26/2010 de baixa de oficio no padrón municipal de habitantes das persoas que se relacionan deseguido, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento citado: - IGNACIO FRANCISCO ANCHUELO CALSAMIGLIA. NIE XXXXXXXXX Non sendo posible practicar a notificación no domicilio dos interesados, e de acordo co establecido no artigo 59.5 da Lei 30/1992, de 26 de novembro, advírteselle por medio deste anuncio que poderán examinar o expediente de baixa de oficio na secretaría municipal e, así mesmo, formular perante esta alcaldía as alegacións que estimen pertinentes no prazo de dez días contados dende o seguinte á publicación do presente anuncio no Boletín Oficial da Provincia. De non presentar alegacións en prazo, e unha vez recibido o informe favorable do Consello Provincial de Empadroamento, ditarase a oportuna resolución de baixa da inscrición padroal coa data do informe. Cee, 27 de decembro de 2010 O alcalde Ramón Vigo Sambade
03/01/2011 | Administración LocalMunicipal
Cee
Baixa de oficio padrón de habitantes

Por esta alcaldía ditouse, con data 15 de novembro de 2010, resolución pola que se ordena, de acordo co disposto no art.72 do Regulamento de Poboación e Demarcación Territorial das EE. LL., incoar expediente nº 27/2010 de baixa de oficio no padrón municipal de habitantes das persoas que se relacionan deseguido, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento citado: - LILIANA VALLE CHERIF PROUS. NIE XXXXXXXXX Non sendo posible practicar a notificación no domicilio dos interesados, e de acordo co establecido no artigo 59.5 da Lei 30/1992, de 26 de novembro, advírteselle por medio deste anuncio que poderán examinar o expediente de baixa de oficio na secretaría municipal e, así mesmo, formular perante esta alcaldía as alegacións que estimen pertinentes no prazo de dez días contados dende o seguinte á publicación do presente anuncio no Boletín Oficial da Provincia. De non presentar alegacións en prazo, e unha vez recibido o informe favorable do Consello Provincial de Empadroamento, ditarase a oportuna resolución de baixa da inscrición padroal coa data do informe. Cee, 27 de decembro de 2010 O alcalde Ramón Vigo Sambade
03/01/2011 | Administración LocalMunicipal
Outes
Orzamento

Aprobado inicialmente polo Pleno da Corporación o día 22 de decembro de 2010 o orzamento xeral para o exercicio 2011, en cumprimento do disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20 do RD 500/1990, de 20 de abril, exponse ao público na Secretaría do Concello por prazo de 15 días hábiles - que empezarán a contar dende o día seguinte ao de inserción do presente edicto no Boletín Oficial da Provincia-, co fin de que durante o mesmo os interesados podan examinalo e presentar reclamacións segundo o previsto no artigo 170 do Real Decreto Lexislativo 2/2004, de 5 de marzo. De acordo co artigo 169.1 do Real Decreto Lexislativo 2/2004, de 5 de marzo, si durante o devandito prazo non se presentasen reclamacións o orzamento entenderase definitivamente aprobado e deberá publicarse, resumido por Capítulos, no Boletín Oficial da Provincia, segundo establece o artigo 169.3 do citado Real Decreto Lexislativo, en consonancia co artigo 20.3 do RD 500/90, do 20 de abril. Outes, a 23 de decembro de 2010. O ALCALDE Asdo. Carlos E. López Crespo
03/01/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
Información pública

CLAVE: DH. W15.28117 Albertino Allegui Baltariu, con NIF: XXXXXXXXX, en representación do Concello de Padrón con CIF: P1506600D e con enderezo na rúa Longa, 27, 15900 - PADRÓN. Solicita AUTORIZACIÓN para as actuacións necesarias para mellorar diversas áreas no entorno do Camino Portugués, no Concello de Padrón, para a solicitude dun Obradoiro de Emprego. As actuacións a levar a cabo en zona de policía de leitos son: - Praza pública na zona da Ponte, a 85 m do río Ulla. (Parcela 9000 do polígono 88). - Estrada local na marxe dereita do río Sar, a unha distancia de 10 m deste. (Parcela 9018 do polígono 88). Recuperación do pavimento das beirarrúas e limpeza na ribeira do río. - Rehabilitación do lavadoiro en Anteportas, lugar de Cruces, no regato de Tarrío. (Parcela 9000 do polígono 503). Recuperación do vaso, das pedras de lavar, cuberta e canal de recollida de auga. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 - baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 03 de decembro de 2010 O xefe do Servizo Territorial da Zona Galicia-Centro Domicio Johansson Deblas
03/01/2011 | Administración LocalMunicipal
Cedeira
Delegación das funcións de Alcaldía

Tendo previsto ausentarme do termo municipal dende o día 26 de decembro de 2010 ata o día 4 de xaneiro de 2011 (ambos inclusive), e de conformidade co disposto no artigo 23.3 da Lei 7/1985, de 2 de abril, reguladora das bases do réxime local; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, Primeiro.- Delegar as funcións de Alcaldía no 1º tenente de alcalde, D. Alfredo Del Río López, a fin de que substitúa na totalidade das citadas funcións. Segundo.- Notificar a presente Resolución ao interesado, así como publicala no taboleiro de edictos da Corporación e no Boletín Oficial da Provincia; e dar conta ao Pleno da Corporación. Así o ordena e dispón o Sr. Alcalde, do que eu, Secretario, dou fe. Cedeira, 22/12/2010 O Alcalde, O Secretario, Asdo.-José Luis Vergara Rey Asdo.-Anxelo Estévez Torres
03/01/2011 | Administración LocalMunicipal
Cee
Baixa por caducidade no padrón de habitantes (ENCSARP)

Por esta alcaldía ditouse, con data 25 de novembro de 2010, a resolución pola que se declara a caducidade da inscrición no padrón de habitantes das persoas estranxeiras, non comunitarias, sen autorización de residencia permanente (ENCSARP) que se relacionan a continuación e acórdase a súa baixa no padrón de habitantes, polo incumprimento do artigo 16 da Lei 7/1985, de 2 de abril, Reguladora das Bases de Réxime Local, debido á non renovación da súa inscrición padroal antes do transcurso do prazo de dous anos dende a súa data de alta no Padrón ou dende a data da última renovación expresa. * YANELA LUISA CATALINA BOTELLAS BARDEAU. Z. J. Data de nacemento: 16/11/2008 Representante do menor: Pura Sandra Patricia Algarabel Meruelo Non sendo posible realizar a práctica da notificación no domicilio dos interesados, comunícaselles o devandito acordo por medio deste anuncio, segundo o establecido na Lei 30/1992, de 26 de novembro, informándolles que contra a referida resolución, que pon fin á vía administrativa, poderán interpoñer directamente o recurso contencioso-administrativo perante o Xulgado do Contencioso-administrativo ou a Sala do Contencioso-administrativo do Tribunal Superior de Xustiza de Galicia, segundo corresponda, de acordo co disposto nos arts.8 e 10 da Lei 29/1998, do 13 de xullo, Reguladora da xurisdición contencioso-administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderán interpoñer, perante o mesmo órgano que ditou esta resolución, recurso de reposición no prazo dun mes, contado a partir do seguinte ao da referida publicación, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común, segundo a modificación introducida pola Lei 4/1999, do 13 de xaneiro, advertíndolles que tamén poderán utilizar calquera outro recurso que estimen pertinente e/ou exercer as accións que procedan perante a xurisdicción competente. Cee, 27 de decembro de 2010 O alcalde Ramón Vigo Sambade
03/01/2011 | Administración LocalMunicipal
Cee
Liquidación de taxa por expedición de licenza urbanística

ANUNCIO Visto o expediente de solicitude de cambio de titularidade dun local comercial adicado a café bar, sito na Avda. Fernando Blanco, 74, deste Concello, presentada por Andreia Avelina Dantas, con data do 7 de outubro de 2010 e nº de rexistro de entrada 3769. Por resolución de alcaldía de data 28 de outubro de 2010, aprobouse a liquidación provisional practicada, en aplicación da ordenaza fiscal reguladora da taxa por expedición de licenzas de apertura por importe de 60 €, dando traslado de dita resolución a Frederick James Mitrache Leocadio, informando que o citado importe debe ser ingresado na conta que este Concello ten en calquera das entidades bancarias que se indican na liquidación adxunta. O pagamento do importe da liquidación deberá facerse efectivo, dentro dos prazos fixados no artigo 68 da Lei Tributaria. As débedas resultantes de liquidacións practicadas pola Administración deberán pagarse: a) As notificacións realizadas entre os días 1 e 15 de cada mes, dende a data de notificación ata o día 29 do mes seguinte ou o inmediato hábil posterior. b) As notificacións realizadas entre os días 16 e último de cada mes, dende a data de notificación ata o día 5 do segundo mes posterior, ou o inmediato hábil seguinte. Non sendo posible realizar a práctica da notificación no domicilio do interesado, comunícaselle a devandita resolución por medio deste anuncio, segundo o establecido no artigo 59.5 da Lei 30/1992, de 26 de novembro, informándolle que contra a referida liquidación practicada poderá interpoñer recurso de reposición, previo ao contencioso administrativo, ante o mesmo órgano que dictou este acordo no prazo dun mes contando a partir do día seguinte ao da súa notificación. Dito recurso de reposición exercitable en función do previsto no artigo 108 da Lei 7/1985, de 2 de abril, Reguladora das Bases de Réxime Local, e do artigo 14 do Real Decreto Lexislativo 2/2004, de 4 de marzo, polo que se aproba o texto refundido da Lei Reguladora de Facendas Locais, entenderase desestimado si, no praxo dun mes dende a súa interposición, non fora resolta expresamente. Cee, 24 de decembro de 2010 O alcalde Ramón Vigo Sambade
03/01/2011 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Subministración e instalación de elementos para analizar as subministracións eléctricas ao inmoble Calvo Sotelo e edificios próximos

A) organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación C) número de expediente: 2010/11861 2. OBXECTO DO CONTRATO: SUBMINISTRACIÓN E INSTALACIÓN DE ELEMENTOS PARA ANALIZAR AS SUBMINISTRACIÓNS ELÉCTRICAS AO INMOBLE CALVO SOTELO E EDIFICIOS PRÓXIMOS 3. PRAZO DE EXECUCIÓN: Un mes 4. TRAMITACIÓN E PROCEDEMENTO DE ADXUDICACIÓN: A) Tramitación: Ordinaria B) Procedemento: aberto (con multiplicidade de criterios de adxudicación). 5. PRESUPOSTO A) Presuposto sen IVE: 12.066,25 euros B) Imposto sobre o Valor Engdido (IVE): 2.171,93 euros C) Presuposto TOTAL (A+B): 14.238,18 euros 6. GARANTÍA PROVISIONAL: non se esixe.7. GARANTÍA DEFINITIVA: 5% do importe da adxudicación IVE excluído.8. REQUISITOS ESPECÍFICOS DO CONTRATISTA: Ver cláusula 7 do Prego.9. PRESENTACIÓN DAS OFERTAS OU DAS SOLICITUDES DE PARTICIPACIÓN: A) Data límite de presentación de ofertas: nas horas de oficina de 9.00 a 13.00 h dentro do prazo de 15 días naturais contados dende o seguinte ao da derradeira publicación do anuncio de licitación no BOP ou no Perfil de contratante: www.dicoruna.es B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias Técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO2 do prego de cláusulas administrativas e técnicas particulares. C) Variantes: non se admiten 10. INFORMACIÓN: www.dicoruna.es 981 080 314 11. GASTOS DE ANUNCIOS: Os gastos correspondentes aos anuncios da licitación serán por conta do adxudicatario. A Coruña, 23 de decembro de 2010 O Presidente, O Secretario, Salvador Fernandez Moreda Jose Luis Almau Supervia
03/01/2011 | Administración LocalMunicipal
A Pobra do Caramiñal
Normativa

Aprobado definitivamente por non terse presentadas reclamacións contra o acordo de aprobación inicial de derrogación da Ordenanza n° 32 reguladora do prezo público polo servizo de transporte de estudiantes, publicado no B. O. P. n° 203 de 25 de outubro de 2010, faise pública mediante o presente edicto a elevación a definitivo do acordo de aprobación incial de derrogación de dita Ordenanza. Faise constar igualmente que contra o acto de aprobación definitiva, que pon fin á vía administrativa, os interesados poderán interpoñer recurso contencioso-administrativo ante o Xulgado ou Tribunal competente da xurisdicción contencioso-administrativa competente no prazo de dous meses contados a partir do día seguintc ó da publicación deste acordo da ordenanza no Boletín Oficial. da Provincia. A Pobra do Caramiñal, a 21 de decembro de 2010. O Alcalde Isaac V. Maceiras Rivas
03/01/2011 | Administración LocalMunicipal
Fene
Secretaría
Resolución da Alcaldía 947/2010 de delegación da Alcaldía en data 10 de decembro de 2010

Logo de ver que esta Alcaldía estará ausente do termo municipal o día 10 de decembro de 2010. Logo de ver o disposto nos artigos 23.3 da Lei 7/1985, de 2 de abril, reguladora das bases do Réxime local, artigo 63 da Lei 5/1997, de 22 de xullo, de Administración local de Galicia e 47 e 48 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais e na liña dos nomeamentos efectuados por Resolución desta Alcaldía núm.495/2009 de data 13 de xullo de 2009. Primeiro.- Dispoñer que dende as 00:00 horas do día 10 de decembro e ata as 24:00 horas do mesmo dia, se faga cargo das correspondentes funcións como alcalde accidental o primeiro tenente de alcalde don José Antonio López Rodríguez. Segundo.- Notificar a presente Resolución ao interesado e publicala no Boletín Oficial da Provincia. Fene, 9 de decembro de 2010 O alcalde D. M. O secretario Iván Puentes Rivera Jesús Tallón García
03/01/2011 | Administración LocalMunicipal
Narón
Secretaría
Listaxe definitiva de admitidos para a provisión dunha praza de Coordinador Actividades Culturais correspondente á oferta pública de emprego do concello de Narón

Unha vez finalizado o prazo de presentación de alegacións a lista provisoria de admitidos e excluidos para tomar parte no proceso selectivo, para a provisión en propiedade de 1 praza de persoal funcionario do concello, Coordinador Actividades Culturais, esta Alcaldía en virtude das facultades conferidas pola lexislación vixente: PRIMEIRO.- Aproba-la seguinte lista definitiva de aspirantes admitidos/as e excluídos/as para a provisión de 1 praza de Coordinador Actividades Culturais Excluidos: Niguén A inclusión dos/as aspirantes na lista de admitidos non supón, en ningún caso, o recoñecemento por parte desta Administración municipal de que estes/as reúnen os requisitos esixidos para ser nomeados/as funcionarios/as de carreira, requisitos que deberán acreditarse con posterioridade. SEGUNDO.- Proceder á designación nominal dos membros, titulares e suplentes do tribunal que xulgará a praza de Coordinador Actividades Culturais que serán os seguintes: TERCEIRO.- O Tribunal constituirase o día 26 de xaneiro de 2011, ás 9,30 horas, no terceiro andar da Casa do Concello de Narón. CUARTO - O aspirante deberá presentarse o día 26 de xaneiro de 2011, ás 10,00 horas no segundo andar da casa do Concello, para a celebración do primeiro exercizo. QUINTO - Non se permitirá nos recintos onde se celebren os exercizos o acceso e tenencia de teléfonos móviles, axendas electrónicas ou calquera outro material ou instrumento do que poida valerse o/a aspirante ás probas na realización dos exercizos. SEXTO.- Os sucesivos anuncios relacionados con esta convocatoria serán publicados exclusivamente no taboleiro de edictos do Concello e na páxina Web, naron. es. Narón, 22 de decembro de 2010 O ALCALDE-PRESIDENTE Ante min. (Dou fe da identidade do asinante) A SECRETARIA ACCTAL. Asdo. JOSÉ M. BLANCO SUÁREZ Asdo. PILAR SUANZES HYDE
03/01/2011 | Administración LocalMunicipal
Cee
Baixa oficio padrón de habitantes

Por esta alcaldía ditouse, con data 25 de novembro de 2010, resolución pola que se ordena, de acordo co disposto no art.72 do Regulamento de Poboación e Demarcación Territorial das EE. LL., incoar expediente nº 26/2010 de baixa de oficio no padrón municipal de habitantes das persoas que se relacionan deseguido, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento citado: - ISAAC JUAN HIJARRO JAHOUH. NIE X07828139C Non sendo posible practicar a notificación no domicilio dos interesados, e de acordo co establecido no artigo 59.5 da Lei 30/1992, de 26 de novembro, advírteselle por medio deste anuncio que poderán examinar o expediente de baixa de oficio na secretaría municipal e, así mesmo, formular perante esta alcaldía as alegacións que estimen pertinentes no prazo de dez días contados dende o seguinte á publicación do presente anuncio no Boletín Oficial da Provincia. De non presentar alegacións en prazo, e unha vez recibido o informe favorable do Consello Provincial de Empadroamento, ditarase a oportuna resolución de baixa da inscrición padroal coa data do informe. Cee, 27 de decembro de 2010 O alcalde Ramón Vigo Sambade
03/01/2011 | Administración LocalMunicipal
Neda
Anuncio adxudicación provisional traballos redacción PXMOU e servizo limpeza edificios

Adxudicadas provisionalmente pola Xunta de Goberno Local en data 23 de decembro do presente ano, a prestación dos servizos que se se indican de seguido, ás empresas que tamén se dirán, publícase o resultado de dita adxudicación de acordo co establecido no artigo 135.3 da Lei 30/2007 de contratos do sector público: Dito anuncio estará exposto o público polo espazo de quince días hábiles os efectos establecidos pola lexislación vixente. Vila de Neda, 23 de decembro do 2010 O ALCALDE.- Asdo./Ignacio Cabezón Lorenzo.
24/01/2011 | Administración LocalMunicipal
Santiago de Compostela
Urbanismo
Edicto de notificación a don Ramiro López López, propietario da parcela 5B do proxecto técnico de expropiación para execución “ZL-85” e “DM-6” en Triacastela

“De conformidade co disposto no artigo 59 da Lei sobre o réxime xurídico das administracións públicas e do procedemento administrativo común, notifícase a don Gilbert Garcia Moran Mascia e a dona Ceres De Armas Musgrove ou aos seus herdeiros, que a Xunta de Goberno Local do Concello de Santiago de Compostela, en sesión celebrada o 28 de decembro de 2010, acordou o seguinte: I.–APROBAR AS CANTIDADES que constitúen a valoración administrativa en concepto de prezo xusto e xuros da parcela 5B do proxecto de expropiación de referencia e que son as seguintes, II.–REMITIR O EXPEDIENTE AOS SERVIZOS ECONÓMICOS a fin de que realicen a tramitación que proceda para CONSIGNAR na Caixa Xeral de Depósitos a nome dos titulares rexistrais seguintes (.). Son cantidades a conta das que definitivamente veña a fixar o Xurado de Expropiación Forzosa. (.). O 50% (5.429,10 €) para don Gilbert Garcia Moran Mascia e dona Erika Milena Flor Elizabeth Baratau Dono. III.-REMITIR AO XURADO DE EXPROPIACION FORZOSA as carpetas individualizada e administrativa da parcela 5B do expediente de referencia para a fixación definitiva do prezo xusto”. Notifícolle para o seu coñecemento que este acto pon fin á vía administrativa e que contra el cabe presentar recurso potestativo de reposición perante o mesmo órgano que o dictou, no prazo de UN MES a partir desta notificación, ou ben impugnalo directamente, no prazo de DOUS MESES directamente ante o Xulgado do Contencioso-Administrativo de Santiago de Compostela, sito no edificio dos Xulgados, rúa Viena, s/n-Fontiñas. De presentar recurso de reposición, o prazo para recorrer en vía contencioso-administrativa será de DOUS MESES, a contar dende o día seguinte ó da recepción da notificación da resolución expresa do recurso de reposición, ou de SEIS MESES, a contar dende o día seguinte a aquel no que o recurso de reposición debe entenderse presuntamente rexeitado. Santiago de Compostela, 13 de xaneiro de 2011. O secretario xeral do Goberno Municipal Asdo.: José Ramón Alonso Fernández
24/01/2011 | Administración LocalMunicipal
Ames
Notificación de resolución de expedientes sancionadores de tráfico

EDICTO De conformidade co disposto nos artigos 59.5 e 61 da Lei 30/1992 de 26 de novembro de réxime xurídico das administracións públicas e do procedemento administrativo común, publícase notificación da resolución sancionadora dictada nos expedentes que a continuación se relacionan, por denuncias formuladas en materia de tráfico polos axentes da autoridade ás persoas ou entidadesque se indican, ao non ser posible realizala notificación, despoís de intentala no domicilio coñecido doinfractor, feito do que se ten constancia no expedente. Contra o precedente acto de imposición de sanción só poderá interpoñerse recurso de reposición perante o mesmo órgano que adoptou a resolución impugnada dentro do prazo dun mes, contado desde o día seguinte ao da presente publicación, tendo carácter obligatorio previo ao recurso contencioso-administrativo (art.14.2 RDL 2/2004 de 5 de marzo e 108 da Lei 7/1985, de 2 de abril). O recurso contencioso- administrativo poderase interpoñer no prazo de dous meses, contados desde o día seguinte á notificación da resolución que poña fin ó recurso de reposición, perante o Xulgado do Contencioso-Administrativo da Coruña ou da circunscripción na que teña o seu domicilio o sancionado (art.46 1 e 4 da Lei 29/1998, de 13 de xullo). Se non se producira resolución expresa do recurso de reposición, o recurso contencioso-administrativo poderase interpoñer no prazo de seis meses, contados desde o día seguinte a aquel no que deba entenderse presuntamente desestimado o recurso previo de reposición. Non obstante, poderá interpoñerse calquera outro recurso que o interesado estime procedente con arreglo a dereito. A sanción poderá facerse efectiva na súa totalidade dentro dos 20 días seguintes á presente publicación. Transcorrido o prazo establecido para o pago en período voluntario, o seu cobro realizarase co recargo correspondente, costa, xuros de demora, de conformidade co establecido nos artigos 161.4 da Lei 58/2003, Xeral tributaria, e 21.2 do Real Decreto 320/1994, de 25 de febreiro. Lugar e forma de pagamento: en calquera das oficinas das entidades bancarias colaboradoras mediante carta de pago que pode obter na Oficina de Recadación do Concello de ames, sita na rúa Entrerríos, n.º 6-baixo, en horario de 08.30 a 14.30 horas, de luns a venres, e de 16.15 a 18.30 de luns a xoves (teléfono 981 8849 19, fax 981 89 16 92 e e-mail: ames@canaltributos. com). O que se publica para coñecemento dos interesados. Ames, 4 de xaneiro de 2011. O alcalde-presidente Asdo. Carlos Fernández Castro
24/01/2011 | Administración LocalMunicipal
Ames
Notificación de iniciación de expedientes sancionadores de tráfico

EDICTO De conformidade co disposto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e de procedemento administrativo común (B. O. E.285, de 27 de novembro de 1992), faise pública notificación da iniciación dos expedientes sancionadores en materia de tráfico que se indican, instruídos por este Concello, ás persoas ou entidades denunciadas que a continuación se relacionan, xa que intentada a notificación no último enderezo coñecido, esta non se puido practicar. O órgano instructor do procedemento é o tesoureiro do Concello e o órgano competente para a súa resolución é o Ilmo. Sr. alcalde, de conformidade co disposto no art.69.2 do Real Decreto 339/1990, de 2 de marzo. No caso de disconformidade coa denuncia, ó amparo do art.79.1 do RDL 339/1990, o denunciado poderá formular alegacións no prazo de quince días hábiles desde a presente publicación, que serán presentadas ou remitidas ap Rexistro Xeral do Concello de Ames, sito na praza do Concello, 2, Bertamiráns (Ames). No suposto de non presentar alegacions dentro do prazo establecido, o contido da presente notificación transformarase automáticamente en proposta de resolución ao amparo do establecido no artigo 13.2 do RD 1398/1993 de 4 de agosto. Conforme ao establecido no art.65.5 j da LSV, o titular do vehículo ten o deber de identificar ao conductor do mesmo, no prazo de 15 días desde a presente publicación, indicando o seu nome completo, DNI e domicilio. Se non se identifica ao conductor, o titular será sancionado como autor de falta moi grave dacordo co previsto no art 67.2 a) do citado texto. O titular do vehículo responderá tamén como autor de falta moi grave cando non sexa posible notificala denuncia ao conductor que se identifique por causa imputable a dito titular. Só poderá interpoñer alegacións e recursos procedentes o conductor responsable da infracción. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou, no seu defecto, na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica a renuncia a formular alegacións e supón a terminación do procedemento sen necesidade de dictar resolución expresa, salvo que poida impoñer, ademais, a suspensión do permiso ou licencia de conducir. Lugar e forma de pago: en calquera das oficinas das entidades bancarias colaboradoras mediante carta de pago que pode obter na Oficina de Recadación do Concello de Ames, sita na rúa Entrerríos, n.º 6-baixo, en horario de 8.30 a 14.30 horas, de luns a venres, e de 16.15 a 18.30 de luns a xoves (teléfono 981 88 49 19, fax 981 89 16 92 e mail: ames@canaltributos. com) O que se publica para coñecemento dos interesados. En Ames, a 4 de xaneiro de 2010. O alcalde-presidente Asdo.: Carlos A. Fernández Castro
24/01/2011 | Administración LocalMunicipal
Lousame
Acordo de remisión ó Xulgado do Contecioso-Administrativo número 2 da Coruña de expediente en relación co recurso contencioso-administrativo número 15030 45 3 2010 0002183

ANUNCIO Acordo de remisión ó Xulgado Contencioso-Administrativo número 2 da Coruña de expediente en relación co recurso contencioso-administrativo número 15030 45 3 2010 0002183, procedemento ordinario 0000510/2010. Recorrente: FOMENTO CONSTRUCCIONES Y CONTRATAS, S. A. Mediante resolución da Alcaldía de data 5 de xaneiro de 2011, de conformidade co establecido no art.49.1 da Lei reguladora da xurisdición contencioso-administrativa, acordouse remitir ó Xulgado do Contencioso-Administrativo n.° 2 da Coruña o expediente da inadmisión por extemporáneo, mediante resolución da Alcaldía deste Concello de data 3 de no-vembro de 2010, do recurso de reposición interposto polo recorrente contra a liquidación da taxa por actividades e servizos relacionados coa hixiene urbana correspondente ó exercicio de 2010, recurso contencioso-administrativo n.° 15030 45 3 2010 0002183, procedemento ordinario 0000510/2010. Recorrente: FOMENTO DE CONSTRUCCIONES Y CONTRATAS, S. A. De conformidade co establecido no art.59.5 da Lei 30/1992, de 26 de novembro, emprázase a cantos interesados como titulares de dereitos ou intereses lexítimos que poidan resultar afectados pola decisión que en relación co dito expediente administrativo se adopte, para que poidan comparecer e persoarse como demandados diante dese Xulgado, asistidos de avogado no prazo de nove días, comunicándolles que, se se persoan fóra do prazo indicado, teráselles por parte, sen que por elo deba retrotraerse nin interromperse o curso do procedemento, e que, se non se persoaran, continuará o procedemento polos seus trámites, sen que se lles faga ningunha notificación. Lousame, 5 de xaneiro de 2011. O alcalde José Santiago Freire Abeijón
24/01/2011 | Administración LocalMunicipal
Negreira
Formalización do contrato relativo á obra “Proxecto modificado de piscina climatizada”

ANUNCIO Con data de 29 de decembro de 2010 formalizouse, entre a empresa “Construcciones en Piedra Sigrás, S. L.” (CIF B-15.598.758) e o Concello de Negreira, o contrato da obra denominada “Proxecto modificado de piscina climatizada”, sendo o prezo do contrato un millón cincuenta mil dezaseis euros con noventa céntimos (1.050.016,90 €), IVE incluído, o que se fai público en cumprimento do disposto polo artigo 138 da Lei 30/2007, de 30 de outubro, de Contratos do Sector Público, modificado polo artigo primeiro punto vinte e cinco da Lei 34/2010, de 5 de agosto. Negreira, 7 de xaneiro de 2011. Alcalde-presidente Jorge J. Tuñas Caamaño
24/01/2011 | Administración LocalMunicipal
San Sadurniño
Aprobación definitiva do presuposto de 2011

ANUNCIO Aprobado definitivamente o orzamento deste Concello para 2011 polo Pleno deste Concello, na sesión celebrada o día 18 de decembro de 2010, e en cumprimento do establecido no artigo 169 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais, mediante o presente faise público que ese presuposto ascende, tanto en ingresos como en gastos, á cantidade de TRES MILLÓNS CATROCENTOS SESENTA E UN MIL (3.461.000) euros, correspondendo a cada capítulo as cantidades que seguidamente se detallan: INGRESOS GASTOS Forman parte do referido presuposto a plantilla de persoal e relación de postos de traballo desta Corporación, que en cumprimento do preceptuado no artigo 127 do Real Decreto Lexislativo 781/1986, de 18 de abril, reprodúcense de seguido: PERSOAL FUNCIONARIO PERSOAL LABORAL FIXO PERSOAL LABORAL TEMPORAL San Sadurniño, 17 de xaneiro de 2011. ALCALDE Asdo.: Secundino García Casal
24/01/2011 | Administración LocalMunicipal
Cerdido
Presuposto municipal 2011

ANUNCIO Aprobados polo Pleno do Concello, na sesión do día 20 de decembro de 2010, os presupostos municipais para o ano 2011, así como o cadro de persoal do Concello, cómpre publica-lo resumo por capítulos dos presupostos municipais para o ano 2011, ó abeiro do disposto no texto refundido da Lei reguladora das facendas locais, e os artigos 20 e seguintes do Real Decreto 500/1990. Así mesmo, procédese a publica-lo cadro de persoal para o ano 2011 deste Concello. B.–PERSOAL LABORAL C.–PERSOAL LABORAL TEMPORAL Cerdido, 17 de xaneiro de 2011. A alcaldesa Asdo. Ana Rodríguez Montero
24/01/2011 | Administración LocalMunicipal
Sada
Secretaría
Resolución de convocatoria de subvencións do ano 2010

Dándolle cumprimento ao disposto no artigo 18 da Lei 38/2003, do 17 de novembro, xeral de subvencións, no artigo 30 do regulamento de desenvolvemento, aprobado polo Real Decreto 887/2006, do 21 de xullo, no artigo 15 da Lei 9/2007, de 13 de xuño, de subvencións de Galicia, faise pública a relación de subvencións concedidas durante o ano 2010 ás entidades para promoción de actividades educativas e actividades deportivas para o exercicio 2010, segundo as convocatorias deste Concello publicadas no B. O. P. de 11/10/10 e 01/06/10: Sada, 14 de xaneiro de 2011. O alcalde Abel López Soto